07/01/2014 | Administración LocalMunicipal
Ferrol
Urbanismo. Inspección e Disciplina
Edito. notificación a don José María González Quintián. Expediente OE 75/13, Carme Curuxeiras 32

Notificación a DON RIO BEAN SANCHEZ GALLEGO expediente OE 75/13 CARME CURUXEIRAS 32 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 12.12.2013 de resolución do expediente OE 75/13, ignorase o lugar e o medio, procédese á súa práctica mediante anuncio no Boletín Oficial da Provincia para coñecemento do interesado. PRIMEIRO.- Iniciar o expediente de orde de execución a don José María González Quintián propietario do inmoble sito na rúa Carme Curuxeiras núm.32 como o obrigado a executar a revisión da totalidade da estrutura por técnico competente sinalada no informe dos servizos técnicos municipais transcrito nos antecedentes deste decreto, outorgándolles un prazo DEZ DIAS a contar a partir do seguinte á notificación da presente resolución para que o interesado alegue e presenten os documentos e xustificacións que estimen pertinentes en defensa dos seus dereitos. SEGUNDO.- Ordenar a don RIO BEAN SANCHEZ GALLEGO que no prazo de 10 días procedan a realizar as seguintes actuacións de urxencia: –Limpeza, retirada de entullos e lixo interior da totalidade da edificación. –Limpeza do patio, retirada de vexetación das fachadas e da cuberta. –Comprobación da estanquidade da cuberta, reposición de canelóns e baixantes de pluviais. –Retirada da cheminea da edificación. –Peche da totalidade dos ocos da edificación para evitar a entrada de animais e persoas ao interior do inmoble, incluída á totalidade da fachada principal. Orzamento estimado das obras de urxencia (18.000 €) salvo imprevistos. TERCEIRO.- Apercibir ao interesado que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. CUARTO.- Comunicarlle ao obrigado que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. QUINTO.- Notificar aos interesados no expediente. SEXTO.- Dar conta á Consellería de Cultura da Xunta de Galicia para a súa toma de coñecemento. SÉPTIMO.- Solicitar ao Rexistro da Propiedade a práctica da anotación preventiva da resolución do presente expediente de orde de execución OE 75/13 Carme Curuxeiras 32 (Ref. Cat.1345825NJ6114N0001DP) de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. Contra o punto dispositivo segundo, resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez